CELEX: 52016PC0088
Language: sk
Date: 2016-02-26 00:00:00
Title: Odporúčanie ROZHODNUTIE RADY, ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii

EURÓPSKA KOMISIA
            V Bruseli26. 2. 2016
            COM(2016) 88 final
            Odporúčanie
            ROZHODNUTIE RADY,
            ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii 
            
               
         
         
            
               DÔVODOVÁ SPRÁVA
            
            
               Priložený návrh predstavuje právny nástroj na odporúčanie na rozhodnutie Rady, ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii 
            
            
               i)odporúčanie na rozhodnutie Rady, ktorým sa schvaľuje uzavretie protokolu Európskou komisiou konajúcou v mene Európskeho spoločenstva pre atómovú energiu.
            
            
               Tento návrh sa predkladá spolu s:
            
            
               ii)návrhom rozhodnutia Rady o podpísaní a predbežnom vykonávaní protokolu v mene Európskej únie a jej členských štátov;
            
            
               iii)návrhom rozhodnutia Rady o uzavretí protokolu v mene Európskej únie a jej členských štátov;
            
            
               V zmysle Aktu o pristúpení Chorvátskej republiky pristúpi Chorvátska republika k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k týmto dohodám.
            
            
               Dohoda o partnerstve a spolupráci, ktorou sa vytvára partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej (ďalej len „dohoda“), bola podpísaná 11. októbra 2004 a nadobudla platnosť 1. októbra 2010.
            
            
               Rozhodnutím Rady zo 14. septembra 2012
                  1
                bola Komisia poverená začať rokovania s dotknutými tretími krajinami s cieľom uzavrieť príslušné protokoly. Rokovania s Tadžickou republikou boli úspešne ukončené parafovaním protokolu.
            
            
               Navrhovaným protokolom sa Chorvátska republika stáva zmluvnou stranou dohody a EÚ sa zaväzuje, že vypracuje autentické znenie dohody v chorvátskom jazyku.
            
            
               Komisia považuje výsledky rokovaní za uspokojivé a žiada Radu, aby vydala odporúčanie na rozhodnutie Rady, ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii. 
            
            
               Odporúčanie
            
            
               ROZHODNUTIE RADY,
            
            
               ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii 
            
            
               RADA EURÓPSKEJ ÚNIE,
            
            
               so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
            
            
               so zreteľom na odporúčanie Európskej komisie,
            
            
               keďže:
            
            
               (1)Podľa podmienok článku 6 ods. 2 Aktu o pristúpení Chorvátskej republiky sa pristúpenie Chorvátskej republiky k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej (ďalej len „dohoda“), schvaľuje uzavretím protokolu k tejto dohode.
            
         
         
            
               (2)Dňa 14. septembra 2012 Rada poverila Komisiu, aby začala rokovania s dotknutými tretími krajinami
                  2
               . Rokovania s Tadžickou republikou boli úspešne ukončené parafovaním protokolu.
            
            
               (3)Uzavretie protokolu Komisiou podlieha osobitnému postupu, pokiaľ ide o otázky patriace do právomoci Európskeho spoločenstva pre atómovú energiu.
            
            
               (4)Podpis a uzavretie protokolu podlieha osobitnému postupu, pokiaľ ide o otázky patriace do právomoci Únie a jej členských štátov, 
            
            
               PRIJALA TOTO ROZHODNUTIE: 
            
            
               Jediný článok
            
            
               Uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii sa týmto schvaľuje.
            
            
               Text protokolu je pripojený k rozhodnutiu o podpise protokolu.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED).
               
               
                  
                     (2)
                  Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED).